Animation – metode og teknik  
  
Animationspædagogens rolle:

Jeg har arbejdet meget med at få klasserne til at forstå, at det handler om at finde deres fortælling frem. Hvad vil de gerne fortælle ud fra bogens tematik.

For at kunne fortælle deres historie, har vi arbejdet meget med at de skal have fokus på forholdet mellem handling hos deres karakterer og reaktionerne/følelserne fra deres karakterer. Det er der imellem, at det interessante ligger. Det er der, vi som seer kan blive fanget i filmen og enten føle had eller kærlighed til karaktererne. Der kan vi forholde os til deres historier. Dette kan også vises i måden, de klipper filmen på. Derfor er deres storyboard meget vigtigt. De har fået skabt nogle gode storyboards, hvor de skifter mellem nær, halvnær og totalbilleder. Det, der er svært er, at få det overført til animationen. Men det kræver øvelser, tålmodighed og koncentration.

Jeg har groft skitseret forløbet/den arbejdsproces, som eleverne skal igennem.

Den ser ca. sådan her ud:

**Animationsfilm**

har brug for:

|  |  |  |  |
| --- | --- | --- | --- |
| Teknik | Den gode fortælling | Visuel design | Lyd |
| Stop motion | Deres egen historie.  Ikke et resume af bogen, men deres fortælling på baggrund af inspiration fra bogen.  Arbejde med grovskitsen og de dogmer/benspænd som den arbejder med.  Arbejde med  Aktion - Reaktion  Stærkt storyboard  Nær-, halvnær- og total billeder  Taler til vores følelser | Bevidst valg af:   * farver, nuancer * former * symboler (ting, årstid, vejret) * baggrund * karakterer * rekvisitter | Understøtter billederne, handlingerne  Ligger op til handlingen  Skaber billeder i vores hoveder |

**Iagttagelser**

**Generelt:**

Deres film er meget hverdagsagtige. Deres film handler om emner, som jeg tror, er en stor del af deres liv lige nu og her.

Det har været emner som “mobning”, “spiseforstyrrelser”, “venskaber”, “kærlighed” “miste sine søskende”. Og historierne har oftest foregået i hjemmet og på skolen.   
Dette gælder for alle klasserne som har deltaget.   
  
Teknik til animation:

Hvad skal man bruge for at kunne lave en animationsfilm:

Animation på en iPad:

* Animationsprogrammet:

Man kan både bruge gratis og købe apps.

Eksempelvis:

Gratis udgave: <https://itunes.apple.com/us/app/stop-motion-studio/id441651297?mt=8>

Vær opmærksom på at, der løbende sker ændringer på, hvad man kan i gratis-udgaven.

Købe udgave: <https://itunes.apple.com/us/app/stop-motion-studio-pro/id640564761?mt=8>

* Redigeringsprogram:

Hvor du kan klippe din film sammen, lave lyd, rulletekster mm.

Eksempelvis:

Købe udgave: <https://itunes.apple.com/dk/app/imovie/id377298193?l=da&mt=8>

* Opsætning

I bruger kameraet i iPaden til at optage med. En god ide er at ligge iPaden på bordet og have sine baggrunde på gulvet, som man filmer ned på. Eller have baggrunden på sit bord, og så stable bøger sammen, indtil de har den højde, som passer med den afstand, man ønsker at arbejde med i sin animation.

* Uploads af film

Filmene bliver automatisk gemt i Stop Motion Studioen-appen. Dermed ikke sagt, at man ikke kan komme til at slette den, men man behøves ikke gemme den løbende eller når man slukker iPaden. Når filmen er færdig, kan den eksporteres forskellige steder hen, eksempelvis til kamerarullen på iPaden eller til en Youtube konto. Et godt råd vil være, at man opretter en lukket Youtube-konto, som alle iPads er koblet til - på den måde får man hurtigt og nemt samlet alle filmene, og de kan nemt deles med forældre via et link.

Animation på en stationær computer/bærbar:

* Animationsprogrammet:

Man kan både bruge gratis og købe apps.

Eksempelvis:

Gratis udgave: <http://monkeyjam.org>

Monkeyjam er ikke et lige så intuitivt program, som Stop Motion Pro eller Dragonframe. Man skal huske løbende at gemme, og man skal gemme både sin film og de enkelte billeder, som filmen består af.

Købe udgave: <http://www.stopmotionpro.com>

Et meget brugt animationsprogram, der er nemt at gå til. Brugerfladen er overskuelig og intuitivt at gå til. Stop Motion Pro er ikke et redigeringsprogram, så hvis man skal have lyd på sin film, skal man importere den over i et redigeringsprogram.

<http://www.dragonframe.com>

Er et professionelt brugt animationsprogram, og det har en masse features som Stop Motion Pro ikke har. Dette program er til de mere øvede, som skal have flere udfordringer.

* Redigeringsprogram:

Hvor du kan klippe din film sammen, lave lyd, rulletekster mm.

Eksempelvis:

iMovie (apple): <https://itunes.apple.com/dk/app/imovie/id377298193?l=da&mt=8>

Movie Maker (Windows): <https://windows-movie-maker-vista.en.softonic.com>

Sony Vegas: <https://sony-vegas.en.softonic.com>

* Opsætning

Når I arbejder med animation på en bærbar eller stationær computer, har I brug for et kamera på et stativ. Med stativet vil I kunne lave zoom, da I kan flytte på afstanden mellem baggrunden og kameraet med stativet. Det er forskelligt fra program til program hvilket kamera, man kan bruge, så undersøg det nærmere inden I køber kamera.

Eksempelvis:

<http://www.modul-rs.dk/produkter/yay-animation-box-set/>

* Uploads af film

Hvordan filmene bliver gemt og kan eksporteres er forskelligt fra program til program. De fleste programmer gemmer filmene lokalt på computeren. Igen vil et godt råd være at oprette en Youtube-kanal, og samle filmene der.